Title: Izrada interaktivnih sadržaja preko stranice H5P.org
Course: Izrada interaktivnog sadržaja u alatu H5P > Section: 2 Izrada interaktivnih sadržaja

Sve aktualne mogućnosti dodatka H5P moguće je besplatno isprobati putem H5P.org.  Vjerojatno je i ta činjenica značajno doprinijela brzoj primjeni i prihvaćenosti H5P-a među nastavnicima i svima koji izrađuju interaktivne sadržaje.

Svi materijali izrađeni preko h5p.org javno su dostupni te je to potrebno imati u vidu prije planiranja sustavnije izrade obrazovnih materijala u H5P-u.

Prije početka isprobavanja H5P-a preko H5P.org, potrebno je provesti postupak registracije.

Postupak registracija na H5P.org

1. U web-pregledniku otvorite stranicu na adresi https://h5p.org/

2. Za početak postupka registracije potrebno je u gornjem desnom kutu odabrati dugme

3. U obrazac za prijavu upišite podatke o korisničkom računu. Obvezna polja su

  - korisničko ime (engl. username)
  - adresa e-pošte (engl. e-mail address) i
  - lozinka (engl. password).

4. Moguće je pretplatiti se na mjesečne obavijesti (nije obvezno).

5. Prije slanja podataka o korisničkom računu potrebno je upisati odgovor na jednostavno pitanje i time potvrditi da niste stroj.

6. Postupak ispunjavanja obrasca završava pritiskom na dugme Create new account.

Nakon otvaranja korisničkog računa, moguće je prijaviti se na portal. Na naslovnici portala https://h5p.org/ u gornjem desnom kutu nalazi se dugme Log in preko kojeg se otvara okvir za unos korisničkog imena i lozinke.

Nakon unosa podataka, omogućen je pristup okruženju preko kojeg se izrađuju interaktivni sadržaji.