Title: Kako napraviti interaktivni sadržaj Stupac (Column)
Course: Izrada interaktivnog sadržaja u alatu H5P > Section: 2_13 Stupac (Column)

Stupac (Column)

Interaktivni sadržaj Stupac (engl. Column) pogodan je za okrupnjavanje interaktivnih sadržaja, odnosno izradu cjelovitog sadržaja koji se sastoji od više različitih manjih interaktivnih sadržaja. Dakle, uz pomoć ovog sadržaja moguće je objediniti postojeće manje interaktivne sadržaje u jedan ili izraditi u potpunosti novi, složeniji interaktivni sadržaj koji se sastoji od više elemenata koji tvore svojevrstan stupac elemenata.

Scenarij pripreme

1.  Što želim napraviti?

Tema

U ovom primjeru povezat će se više interaktivnih sadržaja u jedan. Prvi će se dio sastojati od kratkog opisa djelovanja odabranih znanstvenica, a drugi od pitanja kojima se želi provjeriti usvojenost sadržaja.

2. Što trebam pripremiti?

Plan izrade

Prije početka izrade sadržaja kao radni materijal za pripremu može poslužiti ovakva tablica:

Naziv H5P sadržaja | Poznate znanstvenice
Vrsta sadržaja: Text

Granična linija: Automatski
Marie Curie (1867. – 1934.)

Francuska fizičarka i kemičarka porijeklom iz Poljske poznata po značajnom doprinosu razvoju područja radioaktivnosti. Za svoj je rad primila dvije Nobelove nagrade, 1903. godine za fiziku i 1911. za kemiju. (Izvor: URL)

Krista Kostial-Šimonović (1923. – 2018.)

Hrvatska liječnica čija su istraživanja utjecala na donošenje međunarodnih preporuka o dopuštenoj izloženosti teškim metalima u okolišu kao i preporuka o dnevnom unošenju kalcija u organizam. (Izvor: URL)

Barbara McClintock (1902. – 1992.)

Američka znanstvenica i genetičarka koja je 1983. godine primila Nobelovu nagradu za psihologiju ili medicinu za otkriće genetičke transpozicije, odnosno sposobnosti gena da promijeni položaj u kromosomu. (Izvor: URL)
Vrsta sadržaja: pitanje Fill in the Blanks Granična linija: Ne | Znanstvenica koja je istraživala proces genetičke transpozicije. i za svoj rad je 1983. godine primila Nobelovu nagradu, zove se *Barbara McClintock*.

Realizacija

3. Kako ću to realizirati?

Postupak izrade sadržaja Column

1. S popisa interaktivnih sadržaja odaberite Column.

2. U polje Title upišite željeni naziv interaktivnog sadržaja.

3. U ovom nastavku prikazuju se polja za unos elementa stupca. Iz padajućeg izbornika za odabir sadržaja (Content) moguće je odabrati mnogobrojne sadržaje koji će se prikazivati u stupcu te odrediti prikaz linije koja odvaja pojedine elemente stupca (Separate content with a horizontal ruler).

Sadržaj

4. Iz sadržaja padajućeg izbornika Content vidljivo je koji sve elementi mogu činiti stupac. Na taj način se pomoću ovog interaktivnog elementa mogu izraditi i čitave lekcije. Uz padajućem izborniku za određivanje linije između elemenata moguće je dodatno uređivati vidljivost granične linije.

5. Za dodavanje elementa stupca klikne se na dugme

6. Nakon dodavanja elementa automatski se pojavi okvir za unos dodatnog elementa stupca. Postupak je identičan – iz padajućeg izbornika Content potrebno je odabrati željenu vrstu sadržaja, a nakon toga i ponašanje granične linije.

Sadržaj 2

7. U ovom primjeru dodat će se popis izjava kroz sadržaj Popuni praznine (Fill in the Blanks). Ova je vrsta interaktivnog sadržaja detaljno opisana u lekciji Popuni praznine (Fill in the Blanks).

8. Nakon odabira bilo kojeg sadržaja stupca u nastavku se prikaže okvir s postavkama tog elementa. Elementi okvira ovise o odabranoj vrsti sadržaja.

9. Dodatni elementi stupca dodaju se odabirom dugmeta ADD CONTENT.

10. Nakon završetka dodavanja svih predviđenih elemenata stupca preporuka je interaktivnom sadržaju dodati i ključne riječi radi lakšeg pretraživanja.

11. Na kraju se određuju postavke prikaza dugmadi za preuzimanje sadržaja (Download), prikaza koda za uključivanje sadržaja u vanjske web-stranice (Embed) te prikaz informacija o autorskim pravima (Copyright).

12. Za spremanje interaktivnog sadržaja pritisnite dugme Save.

Provjera sadržaja

Funkcionalnost izrađenog interaktivnog sadržaja u H5P-u potrebno je provjeriti u: 1. internetskom pregledniku na stolnom računalu, 2. internetskom pregledniku na mobilnim uređajima (pametni telefon, tablet – pri čemu je korisno provjeru napraviti na različitim platformama – Android, iOS). Provjeru je potrebno napraviti u ulozi studenta/polaznika e-kolegija. Svakako je potrebno provjeriti adekvatnost glasnoće zvuka i prikaz videa (ako postoje zvučne i videodatoteke).

Zadatak

Pokušajte samostalno!

1. Odgovorite na pitanja u interaktivnom sadržaju https://h5p.org/h5p/embed/377974

2. Željeli biste dodati sadržaj sa fotografijama poznatih znanstvenica.

3. Na stranici https://h5p.org/h5p/embed/377974 preuzmite HP5 sadržaj i ubacite ga u vlastito okruženje (H5P.org ili Moodle).

4. U postavkama interaktivnog sadržaja (Edit) uredite interaktivni sadržaj tako da dodate sadržaj (dugme Add Content) vrste Image. Za unos koristite ovu fotografiju:

5. Klikom na dugme Add ubacite sliku i upišite alternativni tekst (Alternative Text).

6. Novoubačeni sadržaj pomaknite tako da se prikazuje na vrhu stupca. Za pomicanje sadržaja prema gore koristite strelicu ^ pored naziva sadržaja.

7. Spremite izmjene.