Title: Kako napraviti interaktivni sadržaj Uparivanje slika (Image Pairing)
Course: Izrada interaktivnog sadržaja u alatu H5P > Section: 2_11 Uparivanje slika (Image pairing)

Uparivanje slika (Image Pairing)

Interaktivni sadržaj Uparivanje slika (engl. Image Pairing) koristi se za izradu pitanja u kojima se od polaznika traži povezivanje neuparenih slika. Parovi slika ne moraju biti identični pa se ovom vrstom interaktivnog sadržaja može provjeravati poznavanje povezanosti između dviju različitih slika.

Scenarij pripreme

1. Što želim napraviti?

Tema

Primjer izrade sadržaja vrste Uparivanje slika bit će prikazan kroz primjer povezivanja znanstvenica i odgovarajućih Nobelovih nagrada.

2. Što trebam pripremiti?

Plan izrade

Za izradu ove vrste pitanja potrebni su minimalno ovi podaci:

- naziv interaktivnog sadržaja (Title) koji se koristi za interno pretraživanje i nije vidljiv polaznicima
- tekst s opisom zadatka (Task description)
- parovi slika koje su kontekstualno povezane (Images) i popratni alternativni tekstovi (Alternative text).

Prije početka izrade sadržaja kao radni materijal za pripremu može poslužiti ovakva tablica:

Naziv H5P sadržaja | Povezivanje znanstvenice i znanstvenog područja
Opis zadatka (upute za rješavanje) | Povucite sliku s lijeve strane nad odgovarajuću sliku s desne strane.
Prvi par slika |  | Alternativni tekst: Barbara McClintock Izvor slike: URL
Drugi par slika |  | Alternativni tekst: Marie Curie Izvor slike: URL
Treći par slika |  | Alternativni tekst: Maria Goeppert-Mayer Izvor slike: URL

Realizacija

3. Kako ću to realizirati?

Postupak izrade sadržaja Image Pairing

1. S popisa interaktivnih sadržaja odaberite Image Pairing.

2. U polje Title upišite željeni naziv interaktivnog sadržaja.

3. U polje Task Description upišite kratke upute za polaznike kojima će se opisati što je potrebno napraviti kako bi se uspješno riješio zadatak.

Uređivač sadržaja

4. U narednim koracima potrebno je dodati parove slika. Na kartici Cards slika se dodaje odabirom dugmeta „+ Add“.

5. Nakon unosa, sliku je moguće dodatno uređivati (Edit image) i upisati podatke o autorskim pravima na sliku (Edit copyright). Za brisanje slike potrebno je odabrati znak X u gornjem desnom kutu slike i potvrditi postupak brisanja slike.

Uređivač sadržaja 2

6. Za svaku sliku potrebno je upisati alternativni tekst. Sliku je potrebno opisati i tekstualno kako bi se olakšao rad alatima koji olakšavaju pretraživanje weba osobama oštećena sluha.

7. Drugu sliku ubacuje se na identičan način. Potrebno je odabrati dugme „+ Add“ i upisati alternativni tekst.

8. Ovim postupkom dodan je prvi par.

Dodavanje dodatnih parova

9. Za dodavanje drugog para slika odabere se iz izbornika 2. Card te se popune polja prema uputama navedenim od 5. do 8. koraka.

10. Dodatan par slika dodaje se odabirom dugmeta „+ ADD CARD“ u izborniku s lijeve strane.

11. U dodatnim postavkama moguće je dodati dugme za ponovno pokretanje sadržaja nakon završetka (Add button for retrying when the game is over).

Dodatne opcije

12. Isto tako, moguće je prevesti određene elemente, na primjer dugme „Check“ moguće je prevesti kao „Provjeri“.

13. Preporuka je interaktivnom sadržaju dodati i ključne riječi radi lakšeg pretraživanja.

14. Na kraju se određuju postavke prikaza dugmadi za preuzimanje sadržaja (Download), prikaza koda za uključivanje sadržaja u vanjske web-stranice (Embed) te prikaz informacija o autorskim pravima (Copyright).

15. Za spremanje interaktivnog sadržaja pritisnite dugme Save.

Provjera sadržaja

Funkcionalnost izrađenog interaktivnog sadržaja u H5P-u potrebno je provjeriti u: 1. internetskom pregledniku na stolnom računalu, 2. internetskom pregledniku na mobilnim uređajima (pametni telefon, tablet – pri čemu je korisno provjeru napraviti na različitim platformama – Android, iOS). Provjeru je potrebno napraviti u ulozi studenta/polaznika e-kolegija. Svakako je potrebno provjeriti adekvatnost glasnoće zvuka i prikaz videa (ako postoje zvučne i videodatoteke).

Zadatak

Pokušajte samostalno!

1. Odgovorite na pitanja u interaktivnom sadržaju https://h5p.org/h5p/embed/376574.

2. Željeli biste omogućiti da se interaktivni element ponovno pokrene nakon završetka rješavanja.

3. Na stranici https://h5p.org/h5p/embed/376574 preuzmite HP5 sadržaj i ubacite ga u vlastito okruženje (H5P.org ili Moodle).

4. U postavkama interaktivnog sadržaja (Edit) pronađite i promijenite postavku koja će omogućiti ponovno pokretanje sadržaja nakon završetka.

5. Spremite izmjene.