Title: Odabrani primjeri implementacije H5P-a na ustanovama
Course: Izrada interaktivnog sadržaja u alatu H5P > Section: 2 Izrada interaktivnih sadržaja

Sveučilišni računski centar Sveučilišta u Zagrebu

H5P, kao inovativan alat koji omogućava jednostavnu izradu, dijeljenje i objavu interaktivnih sadržaja, u Srcu je prepoznat i koristi se za pripremu različitih aktivnosti.

1. PITALICE
Dodatak H5P se uspješno iskoristio za izradu interaktivnih pitalica povodom obilježavanja 10. godišnjice Centra za e-učenje, što predstavlja zanimljiv primjer uporabe H5P-a izvan obrazovnog konteksta.
https://www.srce.unizg.hr/ceu/10-godina-CEU/pitalica
2. ONLINE TEČAJEVI
Jedan o online tečajeva, u kojima je velika količina sadržaja izrađena u alatu H5P je "Zašto učiti R?"

3. SUSTAV ZA E-UČENJE MERLIN
 Dodatak H5P, kao aktivnost kroz koju je moguće dodavati niz interaktivnih sadržaja,  dostupan je nastavnicima koriste sustav za e-učenje Merlin

Iskustva u primjeni dodatka H5P u Srcu prikazana su i na predavanju u okviru okupljanja MoodleMoot 2018:

https://www.srce.unizg.hr/files/srce/docs/CEU/moodlemoot/2018/prezentacije/9_srce_moodlemoot2018_h5p_srce_ver_1.1.pdf

Filozofski fakultet Sveučilišta u Zagrebu

Na Filozofskom fakultetu Sveučilišta u Zagrebu H5P-om se koristi za pripremu različitih obrazovnih aktivnosti u sklopu Sustava učenja na daljinu Omega (https://omega.ffzg.hr) zasnovanog na sustavu Moodle (http://www.moodle.org). Osim za pripremu nastavnih materijala unutar e-kolegija, pojedini interaktivni sadržaji u H5P-u bili su korišteni za izradu interaktivnih provjera znanja na masovnim online tečajevima za učenje hrvatskog jezika na razinama A1 (https://a1.ffzg.unizg.hr) 2017. godine i A2 (https://a2.ffzg.unizg.hr) 2018. godine. Interaktivni sadržaji u H5P-u, korišteni za potrebe e-tečaja A1 i A2, su sljedeći: Kartice (engl. Dialog Cards), Kartice s pitanjima (engl. Flashcards), Označi riječi (engl. Mark the Words) i Igra memorije (engl. Memory Game).

Navedeni interaktivni sadržaji odabrani su zbog toga što omogućavaju ponavljanje naučenog jezičnog sadržaja, riječi i fraza, uz određenu razinu interaktivnosti i mogućnosti dodavanja multimedijalnog sadržaja (slika i zvuka). Iako unutar sustava Moodle postoje ugrađene aktivnosti kojima je moguće napraviti slične provjere znanja i omogućiti ponavljanje naučenog sadržaja, te aktivnosti ne pružaju toliko lagan i brz način izrade u usporedbi sa sličnim interaktivnim sadržajima u H5P-u. Još jedna prednost interaktivnih sadržaja u H5P-u, u odnosu na postojeće aktivnosti unutar sustava Moodle, je razmjerno lak način preuzimanja postojećih interaktivnih sadržaja (koje je izradio netko drugi) te uređivanje i prilagodba potrebama vlastitog obrazovnog konteksta, čime se olakšava izrada većeg broja slično oblikovanih interaktivnih sadržaja. U obrazovnom kontekstu učenja jezika posebno se korisnom pokazala mogućnost prilagodbe natpisa na sučelju interaktivnih sadržaja (tečajevi A1 i A2 imaju većinom sučelje na engleskom i španjolskom jeziku, ali i dijelove sučelja na hrvatskom jeziku).