Title: Kako napraviti interaktivni sadržaj Vremenska crta (Timeline)
Course: Izrada interaktivnog sadržaja u alatu H5P > Section: 2_3 Vremenska crta (Timeline)

Vremenska crta (Timeline)

Interaktivni sadržaj Vremenska crta (engl. Timeline) omogućava stvaranje interaktivne vremenske crte koja može sadržavati tekst, sliku, zvuk, video i poveznice. Vremenska crta podržava ugradnju sadržaja s online usluga kao što su Twitter, YouTube, Flickr, Vimeo, Google Maps i SoundCloud. Na interaktivnoj vremenskoj crti moguće je zadati vremenske točke te ere (s trajanjem i bez njega). Vremenskom crtom moguće je kretati se s pomoću miša, tipkovnice ili dodirom (na zaslonima osjetljivima na dodir). Vremenska crta podržava povećanje i smanjivanje prikaza te prikaz preko cijelog ekrana.

Vremenska crta H5P omogućava prikaz interaktivne vremenske crte obogaćene multimedijalnim sadržajima i poveznicama na sadržaje s online usluga kao što su Twitter, YouTube, Flickr, Vimeo, Google Maps i SoundCloud, dajući time nastavniku mogućnost izrade zanimljivije prezentacije kronoloških podataka. Pogodna je za nastavu povijesti, fizike (npr. astronomija), geologije (npr. geološka razdoblja), književnosti (npr. razdoblja u književnosti) ili bilo koju drugu obrazovnu situaciju u kojoj ovakav interaktivni kronološki prikaz podataka može predstavljati prednost u odnosu na statične popise ili tablice.

Primjer je dostupan na: https://h5p.org/node/376984

Scenarij pripreme

1. Što želim napraviti?

Tema

Potrebno je odabrati temu/znanje koje ćemo prezentirati s pomoću vremenske crte, npr. osnovne biografske podatke (datum rođenja, smrti) i datumima povezanim s bitnim otkrićima poznatih žena znanstvenica.

2. Što trebam pripremiti?

Plan izrade Vremenske crte

Potrebno je izraditi tablicu s planiranim vremenskim točkama. Tablica bi trebala imati četiri stupca i broj redova koji odgovara broju pitanja. Četiri stupca tablice za izradu pitanja su: 1. datum(i) vremenske točke, 2. naslov vremenske točke, 3. tekst za vremensku točku 4. poveznica na sliku / video / zvuk / vanjski izvor (vidi primjer tablice). Primjer tablice za planiranje Vremenske crte:

Datum(i) vremenske točke | Naslov vremenske točke | Tekst za vremensku točku | Poveznica na sliku / video / zvuk / vanjski izvor
07.11.1867. - 04.07.1934. | Maria Skłodowska-Curie | Marie Curie ((polj.) Maria Skłodowska-Curie, Varšava, 7. studenoga 1867. - Passy, 4. srpnja 1934.), poljska kemičarka i fizičarka. Rođena je u Poljskoj gdje je provela rane godine, no 1891., sa 24 godine odlazi studirati u Pariz. Na Sveučilištu u Parizu (Sorbona) diplomirala (1893.), doktorirala (1903.) i radila kao prva profesorica od 1906. Iz velike mase uranijevog smolinca kemijskim putem izolirala je vrlo malenu količinu novoga kemijskog elementa radija, koji je milijun puta radioaktivniji od uranija (1898.). Otkrila je i istraživala radioaktivnost. Drugi radioaktivni kemijski element koji je otkrila u čast njezinoj domovini nazvan je polonij. Dobila je Nobelovu nagradu za fiziku sa suprugom P. Curiejem i A. H. Becquerelom 1903., a 1911. Nobelovu nagradu za kemiju. Bila je prva članica pariške Académie de médicine od 1922., prva ravnateljica Radijskog instituta u Parizu. Njezina mlađa kći Eva napisala je majčinu biografiju, a starija kći Irène Joliot-Curie dobila je Nobelovu nagradu za kemiju 1934. U čast bračnomu paru Curie nazvana je mjerna jedinica aktivnosti radioaktivnog izvora kiri, kemijski element kirij, radioaktivni mineral kirit, po Curie-Skłodowskoj nazvan je planetoid (7000 Curie) i radioaktivni mineral sklodovskit | https://bit.ly/2N17f8P
14.07.1868. - 12.07.1926. | Gertrude Bell | Gertrude Margaret Lowthian Bell, CBE (14 July 1868 – 12 July 1926) was an English writer, traveller, political officer, administrator, and archaeologist[2] who explored, mapped, and became highly influential to British imperial policy-making due to her knowledge and contacts, built up through extensive travels in Greater Syria, Mesopotamia, Asia Minor, and Arabia.[3] Along with T. E. Lawrence, Bell helped support the Hashemite dynasties in what is today Jordan as well as in Iraq. She played a major role in establishing and helping administer the modern state of Iraq, utilizing her unique perspective from her travels and relations with tribal leaders throughout the Middle East. During her lifetime she was highly esteemed and trusted by British officials and exerted an immense amount of power. She has been described as "one of the few representatives of His Majesty's Government remembered by the Arabs with anything resembling affection". | https://bit.ly/2twewVl
25.07.1920. - 16.04.1958. | Rosalind Franklin | Rosalind Elsie Franklin (25 July 1920 – 16 April 1958)[1] was an English chemist and X-ray crystallographer who made contributions to the understanding of the molecular structures of DNA (deoxyribonucleic acid), RNA (ribonucleic acid), viruses, coal, and graphite.[2] Although her works on coal and viruses were appreciated in her lifetime, her contributions to the discovery of the structure of DNA were largely recognised posthumously. Then she studied the Natural Sciences Tripos at Newnham College, Cambridge, from which she graduated in 1941. Earning a research fellowship, she joined the University of Cambridge physical chemistry laboratory under Ronald George Wreyford Norrish, who disappointed her for his lack of enthusiasm.[3] The British Coal Utilisation Research Association (BCURA) offered her a research position in 1942, and started her work on coals. This helped her earn a Ph.D. in 1945.[4] She went to Paris in 1947 as a chercheur (post-doctoral researcher) under Jacques Mering at the Laboratoire Central des Services Chimiques de l'Etat, where she became an accomplished X-ray crystallographer. She became a research associate at King's College London in 1951 and worked on X-ray diffraction studies, which would eventually facilitate the double helix theory of the DNA.[5] In 1953, after two years, owing to disagreement with her director John Randall and more so with her colleague Maurice Wilkins, she was compelled to move to Birkbeck College.[5] At Birkbeck, John Desmond Bernal, chair of the physics department, offered her a separate research team. She died in 1958 at the age of 37 of ovarian cancer. Franklin is best known for her work on the X-ray diffraction images of DNA, particularly Photo 51, while at King's College London, which led to the discovery of the DNA double helix for which James Watson, Francis Crick and Maurice Wilkins shared the Nobel Prize in Physiology or Medicine in 1962. Watson suggested that Franklin would have ideally been awarded a Nobel Prize in Chemistry, along with Wilkins, but, although there was not yet a rule against posthumous awards[6], the Nobel Committee generally does not make posthumous nominations. | https://bit.ly/2Imil9U

Realizacija

Izrada ili pronalazak slikovnih datoteka te priprema za korištenje

Slike je potrebno pripremiti u formatu JPG ili PNG, orijentacija (portret/vertikalna ili pejzaž/vodoravna) treba biti konzistentna za sve slike u istom zadatku, najveća rezolucija slike nije zadana, no širina slike ne bi trebala prelaziti 400 piksela niti biti znatno uža od 200 piksela. Za slike pronađene na internetu potrebno je provjeriti prava korištenja (autorska prava i licencije). Slike je poželjno urediti u nekom od alata za uređivanje slika (smanjivanje, obrezivanje, uklanjanje nepotrebnih dijelova, ali NIKAKO POVEĆANJE jer to može dovesti do gubitka kvalitete slike). Slike možete postaviti na svoj web-poslužitelj (moraju biti javno dostupne) i potom ih dodati pojedinoj vremenskoj točki putem poveznice u polju Asset. Važna napomena: Klikom na dugme Background image može se dodati pozadinska slika za cijelu vremensku crtu. Za vanjske slike i video svakako provjerite prava korištenja i licenciju!

3. Kako ću to realizirati?

Izrada Vremenske crte

Primjer za h5p.org: Na alatu h5p.org kliknite na My account i pod Quick links odaberite Create New Content. Na stranici Create Interactive content u izborniku Select content type na popisu pronađite interaktivni sadržaj Timeline ili u tražilicu (okvir u kojem piše Search for Content Types) unesite nekoliko prvih slova tražene vrste interaktivnog sadržaja, potom kliknite na naslov u redu u kojem piše „Timeline“. Time se otvara prozor s uređivačem interaktivnog sadržaja.

Uređivač vremenske crte

U uređivaču vremenske crte postoji određeni dio polja koji se ponavlja za uređivače za sve interaktivne sadržaje, pa ćemo ih jednom raspisati i onda ih svuda navesti za svaki slučaj.

Svaki uređivač interaktivnog sadržaja na vrhu lijevo ima poveznice Tutorial i Example te na vrhu desno dugmad Copy (Kopiraj) i Paste&Replace (Zalijepi i zamijeni). Poveznica Tutorial vodi na stranice s uputama za izradu dotične vrste interaktivnog sadržaja, a Example na stranicu s izrađenim primjerima dotične vrste interaktivnog sadržaja (oba na stranici http://www.h5p.org). Dugme Copy (Kopiraj) omogućava kopiranje sadržaja koji smo do tada izradili u uređivaču, a dugme Paste&Replace (Zalijepi i zamijeni) omogućava korisniku da zalijepi i zamijeni prethodno kopiran interaktivni sadržaj iz uređivača u drugom prozoru ili kartici preglednika u uređivač u trenutačno aktivnom prozoru. Postavka Default zoom level omogućava podešavanje inicijalnog uvećanja prikaza Vremenske crte (zadana vrijednost je 0 (nula)). Postavka Height omogućava zadavanje visine Vremenske crte u pikselima (zadana vrijednost je 600 piksela).

Metapodaci

Kraj polja Title nalazi se dugme Metadata koje omogućava zadavanje metapodataka za taj interaktivni sadržaj: naslov, licenciju, inačicu licencije, godinu od kada od kada vrijedi autorsko pravo/licencija, izvorni URL, ime autora, ulogu autora, dodatne napomene o licenciranju, zapis o inačicama samog sadržaja (ako ih ima više) te autorove komentare o pravima korištenja.

Dodavanje vremenskih točaka

Pri izradi Vremenske crte potrebno je zadati barem jednu vremensku točku. Vremenske točke dodaju se u sekciji Date zadavanjem početnog datuma (Start date) – ta postavka je obvezna, završnog datuma (End date) – ta postavka je opcionalna/neobvezna, naslova vremenske točke (Headline), teksta (Body text), oznaka (Tags).

Dodavanje izvora s interneta

Polje Body text može sadržavati i poveznice na druge dostupne izvore na internetu. Uz svaku vremensku točku moguće je dodati medijski dodatak s online usluga Twitter, YouTube, Flickr, Vimeo, Wikipedia, Google Maps ili SoundCloud korištenjem polja Media koje se nalazi na izborniku Asset. Moguće je dodatno zadati slikovnu ikonu veličine 32x32 piksela (Thumbnail, dugme „+ Add”), navesti pravila korištenja / autora (polje Credit) te dodati opis medijskog zapisa (Caption).

Dodavanje dodatnih točaka i era

Dodatne vremenske točke dodaju se klikom na dugme Add item ispod prethodno dodane vremenske točke. Poželjno je da broj vremenskih točaka u jednom interaktivnom sadržaju ne prelazi deset.

Dodavanje era na Vremensku crtu

Moguće je dodati ere (vremenska razdoblja) u sekciji Eras. Potrebno je zadati početni datum (Start date), završni datum (End date), naslov (Headline), tekst opisa ere (Text) te oznaku (Tag). Dodatne ere dodaju se klikom na dugme Add item ispod prethodno dodane vremenske točke. Datumi era se mogu preklapati.

Dodatne opcije

Dodatne opcije i pohrana interaktivnog sadržaja na Vremensku crtu

Prije pohrane Vremenske crte moguće je podesiti na kojem će jeziku / lokalizacijskim i datumskim postavkama biti prikazana vremenska crta u padajućem izborniku Language (dostupna je opcija Croatian/Hrvatski).

Osim toga moguće je u sekciji H5P options odrediti koja će dodatna dugmad biti prikazana i dostupna: preuzimanje (engl. Download button), ugrađivanje (engl. Embed button) i pravo korištenja  (engl. Copyright button) – ovisno o odabranim postavkama bit će prikazana sva tri, nijedan ili samo neki od njih. Interaktivni sadržaj moguće je dodatno označiti i oznakom (engl. tag).

Provjera sadržaja

Funkcionalnost izrađenog interaktivnog sadržaja u H5P-u potrebno je provjeriti u: 1. internetskom pregledniku na stolnom računalu, 2. internetskom pregledniku na mobilnim uređajima (pametni telefon, tablet – pri čemu je korisno provjeru napraviti na različitim platformama – Android, iOS). Provjeru je potrebno napraviti u ulozi studenta/polaznika e-kolegija. Svakako je potrebno provjeriti adekvatnost glasnoće zvuka i prikaz videa (ako postoje zvučne i videodatoteke).

Zadatak

Upute

Izradite jedan interaktivni sadržaj Vremenska crta H5P koji će sadržavati tri (3) točke/sadržaja unutar sebe i potom poveznicu na njega postavite na za to predviđeno mjesto u zadatku! Napomena: Interaktivne sadržaje H5P trebate izraditi besplatnim alatom dostupnim na http://www.h5p.org