Title: Kako napraviti interaktivni sadržaj Interaktivni video (Interactive video)
Course: Izrada interaktivnog sadržaja u alatu H5P > Section: 2_12 Interaktivni video (Interactive video)

Interaktivni video (Interactive video)

Interaktivni sadržaj Interaktivni video (engl. Interactive Video) koristi se za obogaćivanje videozapisa različitim dodatnim interaktivnim elementima (slikama, pitanjima, tablicama, poveznicama i sl.). Na taj se način videozapis, kao primjer načina pasivnog učenja, može pretvoriti u aktivan način učenja.

Scenarij pripreme

1. Što želim napraviti?

Tema

Dodavanje interaktivnih elemenata u video bit će prikazano kroz primjer videozapisa s prikazom biografije poznate znanstvenice Marie Curie.

2. Što trebam pripremiti?

Plan izrade

Prije početka izrade sadržaja kao radni materijal za pripremu može poslužiti ovakva tablica:

Naziv H5P sadržaja | Marie Curie
Videozapis
https://www.youtube.com/watch?v=-sUe3Z0kzok

Naslov: Marie Curie Biography

Licencija: Creative Commons

Autor: www.cloudbiography.com
Scenarij dodavanja interaktivnih elemenata | 0:00 – 0:10 | Tekstualni okvir Tekst: U ovom će se videozapisu prikazati život znanstvenice Marie Curie.
1:11
Naziv pitanja:Otkrića Marie Curie

Pitanje Točno/Netočno

Pitanje: Marie Curie je otkrila kemijske elemente radij i polonij.

Točan odgovor: Točno.

Realizacija

3. Kako ću to realizirati?

Postupak izrade sadržaja Interactive Video

1. S popisa interaktivnih sadržaja odaberite Interactive Video.

2. U polje Title upišite željeni naziv interaktivnog sadržaja.

3. U nastavku dostupan je interaktivni uređivač videozapisa u kojem se uređuju postavke i dodaju željeni interaktivni elementi na videozapis.

- Za uvod videozapisa potrebno je kliknuti u područje pravokutnika s oznakom +.

Realizacija 2

4. Videozapis je moguće uvesti na dva načina: uvozom datoteke s videozapisom ili upisivanjem poveznice na kojoj se videozapis nalazi. Nakon odabira odgovarajućeg postupka klikne se na dugme Insert.

5. Nakon unosa videozapis se prikaže u obliku pretpregleda. Ako je videozapis preuzet s vanjskih sustava, kao što je YouTube, potrebno je upisati podatke o autoru klikom na dugme Edit copyright.

Realizacija 3

6. Za videozapis u ovom primjeru upisani su odgovarajući podaci (naslov, autor, godina nastanka, izvor, licencija i verzija licencije).

7. Za videozapise moguće je postaviti početnu stranicu (sliku) te dodati popratne tekstualne zapise. Ove dodatne mogućnosti nisu podržane za videozapise sa servisa YouTube.

8. U postavkama za uređivanje početne stranice moguće je dodati naziv interaktivnog videa (The title of this interactive video), odrediti hoće li se naziv prikazati na početnoj stranici (Hide title on video start screen), dopisati kratak opis videa (Short description) te dodati slika pomoću dugmeta Add.

Tekstualni zapisi

9. U postavkama za dodavanje tekstualnih zapisa moguće je upisati naziv zapisa (Track label) i vrstu zapisa. Dostupne su tri vrste zapisa: prijevodi (Subtitles), opisi govora (Captions) i dodatni opisi (Descriptions). Za prijevode potrebno je odrediti jezik prema oznaci jezika BCP 47. Tekstualni zapis uvozi se kao datoteka s nastavkom .vtt (Web Video Text Tracks Format, WebVTT) klikom na dugme Add.  Svi podaci o tekstualnom zapisu dodaju se klikom na dugme Add Track.

10. Nakon unosa videozapisa slijedi drugi korak – unos interaktivnih elemenata. Za prelazak na drugi korak potrebno je kliknuti na

Uređivač sadržaja

11. U ovom trenutku otvara se videozapis u uređivaču preko kojeg je moguće ubaciti u videozapis velik broj  elemenata.

Dodavanje elemenata

Dodavanje interaktivnih elemenata na postojeći videozapis

12. Svi elementi koje je moguće ubaciti dostupni su preko izbornika iznad videozapisa.

U tablici su prikazane ikone i nazivi elemenata:

Ikona | Naziv
 | Oznaka (Label)
 | Tekst (Text)
 | Tablica (Table)
 | Poveznica (Link)
 | Slika (Image)
 | Izjave (Statements)
 | Jednostruki odabir (Single Choice Set)
 | Višestruki odabir (Multiple Choice)
 | Pitanja Točno/Netočno (True/False Question)
 | Popuni praznine (Fill in the Blanks)
 | Povuci i spusti (Drag and Drop)
 | Označi riječi (Mark the Words)
 | Povuci tekst (Drag Text)
 | Izbornik s prelaskom na određeno mjesto u videozapisu (Crossroads)
 | Navigacijska zona (Navigation Hotspot)
 | Upitnik (Questionnaire)
 | Pitanje s mogućnošću unosa slobodnog teksta (Free Text Question)

·  Napomena: Za prikaz svih elemenata u izborniku potrebno je kliknuti na dugme koje se nalazi na kraju trake.

Dodavanje elemenata 2

13. Kao što je vidljivo, u videozapis moguće je uključiti velik broj elemenata. Unos elementa prikazat će se kroz ova dva primjera:

a) unos teksta koji će se prikazati od početka do desete sekunde trajanja videozapisa te

b) unos pitanja za slobodan unos odgovora na kraju videozapisa.

14. Za unos teksta kliknite na dugme , nakon čega se otvori dijaloški okvir za unos podataka o tekstualnom okviru. Tekstualni je okvir moguće prikazati u određenom vremenskom razdoblju videozapisa (Display time) te odrediti hoće li se video zaustaviti prije početka prikaza tekstualnog okvira (Pause video). Isto tako moguće je odabrati način prikaza tekstualnog okvira – kao dugme (Button) ili kao poster (Poster).  Ovisno o odabiru, prikaže se ostatak mogućnosti u dijaloškom okviru.

Dodavanje elemenata 3

15. U slučaju odabira prikaza tekstualnog okvira u obliku dugmeta (Button) moguće je upisati tekst koji će se prikazati pored dugmeta (Label) i tekst koji će se prikazati nakon klika na dugme (Text). Uz navedeno moguće je odabrati ponašanje dugmeta nakon što se na njega klikne (Go to on click).

16. U slučaju odabira tekstualnog okvira u obliku postera (Poster) moguće je upisati tekst koji će se prikazivati (Text) te dodatno urediti boja pozadine (Background color) ili dodati sjena na okvir (Box shadow).

Dodavanje elemenata 4

17. Ovisno o potrebi, moguće je podesiti postavke tako da tekstualni okvir (neovisno o tome je li realiziran kao dugme ili kao poster) prikazuje samo tekst (-), da se nakon klika na njega pokrene video u određenom trenutku (Timecode)  ili pak da se otvori određeni URL (Another page (URL)). Te se mogućnosti odabiru u polju Type.

18. Ovisno o odabiru prikažu se dodatna polja u koja je moguće upisati vrijeme u videozapisu (u obliku M:SS, M- minuta, S-znamenke sekundi) ili URL.

Dodavanje elemenata 5

19. Tekstualni je okvir moguće dodatno vizualno urediti. Ako se odabere mogućnost Visualize, na tekstualni će se okvir u gornjem lijevom kutu dodati mala ikona. Ikone će se prikazati samo u slučaju ako su odabrane vrste Timecode ili Another page (URL).

20. U ovom primjeru potrebno je urediti tekstualni okvir tako da se od početka pa do desete sekunde prikazuje tekstualni okvir s tekstom „U ovom će se videozapisu prikazati život znanstvenice Marie Curie.“ koji će biti vrste Poster.

20. Tekstualni se okvir ubacuje u videozapis klikom na dugme Done u gornjem desnom kutu dijaloškog okvira.

Dodavanje elemenata 5

22. Tekstualni će se okvir sada prikazati u videozapisu. Tekstualni okvir moguće je dodatno uređivati u izborniku koji se prikaže nakon klika mišem na tekstualni okvir.

23. Ponašanje tekstualnog okvira unutar videa moguće je dodatno provjeriti pokretanjem videozapisa. Videozapis je moguće pokrenuti u uređivaču klikom na strelicu za pokretanje videa u donjem lijevom kutu. Na taj je način moguće provjeriti hoće li tekstualni okvir nestati nakon isteka prvih 10 sekundi.

Dodavanje elemenata 6

24. U ovom će se primjeru dodati i dodatni interaktivni element, a to je pitanje Točno/Netočno na kraju videozapisa. Prije unosa tog interaktivnog elementa potrebno je pokazivač videozapisa postaviti na kraj.

25. Za unos pitanja vrste Točno/Netočno potrebno je u izborniku odabrati ikonu , nakon čega se otvori dijaloški okvir u kojem je moguće uređivati vrijeme u kojem će se prikazati element (Display time), hoće li se prije prikaza videozapis zaustaviti (Pause video) te odrediti vrstu prikaza (Button iil Poster).

Dodavanje elemenata 7

26. U ovom primjeru pitanje će se prikazati u 1:11 sekundi, pri čemu će se videozapis zaustaviti. Odabrat će se vrsta prikaza Poster, a kao naslov (Title) upisat će se tekst „Otkrića Marie Curie“.

27. Pomicanjem klizača s desne strane dijaloškog okvira prikazuju se preostala polja potrebna za unos pitanja. To su:

- tekst pitanja (Question) te
- ispravan odgovor (Correct answer).

U ovom primjeru upisat će se tekst pitanja „Marie Curie otkrila je kemijske elemente radij i polonij.“ te je to ujedno i točan odgovor.

Dodavanje elemenata 8

28. U dijelu Behavioural setting moguće je urediti dodatne postavke pitanja.

29. U dijelu Adaptivity moguće je urediti dodatne postavke za prilagodbu pitanja.

30. Pitanje se ubacuje u videozapis klikom na dugme Done u gornjem desnom kutu dijaloškog okvira.

Dodavanje elemenata 9

31. Nakon unosa pitanje je moguće dodatno uređivati i postaviti na željeno mjesto iznad videozapisa.

32. U sljedećem koraku pripreme interaktivnog videa moguće je dodati zadatak nakon pregleda videozapisa. Dijaloški okvir u kojem je moguće uređivati ovaj korak otvara se nakon klika na dugme

Dodavanje elemenata 10

33. U dijaloškom okviru moguće je dodati naslov završnog zadatka (Title), uvodni tekst koji će se prikazati iznad zadatka (Introduction text) te sažetak (Summary). U sažetak se dodaju izjave, pri čemu se prva upisana izjava smatra točnom. Dodatne izjave moguće je upisati odabirom dugmeta Add statement, a novi skup izjava (Set of statements) moguće je dodati odabirom dugmeta Add statements.

34. U dijelu Tip moguće je dodati tekst uputa za rješavanje zadatka.

Dodavanje elemenata 11

35. U nastavku postavki završnog zadatka moguće je urediti povratne poruke ovisno o ostvarenom rezultatu te odrediti koliko sekundi prije završetka videozapisa će se pojaviti završno pitanje (Display at).

36. Dodavanjem završnog zadatka s izjavama završava dio u vezi s pripremom interaktivnog videa. U dodatnim mogućnostima moguće je dodatno urediti postavke videozapisa. Valja napomenuti da se ove postavke odnose na čitav video, a ne na interaktivne elemente unutar videozapisa.

- Tako je moguće odrediti u kojem će trenutku započeti video (Start video at), postaviti automatsko pokretanje videozapisa (Auto-play video), postaviti ponavljanje videozapisa nakon završetka (Loop the video), odrediti hoće li se prikazivati dugme Prikaži rješenja (Override „Show Solution“ button) ili dugme Ponovi (Override „Retry“ button).
- Dodatno, moguće je urediti hoće se videozapis pokrenuti tako da se na početku prikaže izbornik sa oznakama (Start with bookmarks menu open) ili hoće li se 10 sekundi prikazivati dugme za premotavanje (Show button for rewinding 10 seconds). Korisna mogućnost je ograničavanja mogućnosti preskakanja dijelova videozapisa (Prevent skipping forward in a video) te isključivanje zvuka (Deactivate sound).

Provjera sadržaja

Funkcionalnost izrađenog interaktivnog sadržaja u H5P-u potrebno je provjeriti u: 1. internetskom pregledniku na stolnom računalu, 2. internetskom pregledniku na mobilnim uređajima (pametni telefon, tablet – pri čemu je korisno provjeru napraviti na različitim platformama – Android, iOS). Provjeru je potrebno napraviti u ulozi studenta/polaznika e-kolegija. Svakako je potrebno provjeriti adekvatnost glasnoće zvuka i prikaz videa (ako postoje zvučne i videodatoteke).

Zadatak

Pokušajte samostalno!

1. Odgovorite na pitanja u interaktivnom sadržaju https://h5p.org/h5p/embed/377716

2. Kod pitanja Točno/Netočno koje se prikazuje u 1:11 sekundi videozapisa željeli biste da umjesto odabira „True“ bude ispisan tekst „Točno“, a umjesto „False“ da bude ispisan tekst „Netočno“.

3. Na stranici https://h5p.org/h5p/embed/377716 preuzmite interaktivni sadržaj i ubacite ga u vlastito okruženje (H5P.org ili Moodle).

4. U postavkama interaktivnog sadržaja (Edit), u dijelu Text overrides and translations, pronađite polja u koja je potrebno upisati odgovarajuće prijevode izraza „True“ i „False“.

5. Spremite izmjene.

Odgovor: