Title: Uvod
Course: Izrada interaktivnog sadržaja u alatu H5P > Section: Izrada interaktivnog sadržaja u alatu H5P

Dobrodošli na tečaj o izradi interaktivnih sadržaja u alatu H5P!

Interaktivni sadržaji uvijek su jako zanimljivi nastavnicima i u učioničkoj nastavi, a posebno u virtualnom okruženju. Izrada takvih sadržaja obično je zahtijevala specifična znanja, najčešće programiranja, pa većina nastavnika nije bila u mogućnosti sama izrađivati ovakve sadržaje. Alat H5P omogućio je izradu interaktivnih sadržaja za koje ne treba nikakvo znanje programiranja već korisnik samo ubacuje svoj sadržaj u vrlo intuitivno sučelje. H5P dostupan je i kao aktivnost u sustavu Merlin čiji se postignuti rezultati bilježe putem modula Ocjene.

Alat H5P omogućava izradu interaktivnog sadržaja kao što su interaktivni video, vremenska crta, prezentacije, igre memorije, kvizovi, razne vrste pitanja (drag&drop, višestruki odabir) itd., a moguće je unutar jedne aktivnosti kombinirati i različite elemente (tekst, sliku, video, pdf dokumente i sl.).

Ovaj je alat besplatan i dostupan nastavnicima za preuzimanje i uporabu.

Želja nam je, na jednostavan način, nastavnicima omogućiti stjecanje znanja potrebnih kako bi svoje e-kolegije unaprijedili interaktivnim sadržajima.

Želimo Vam puno uspjeha u tečaju!